B4-0636, 0646 και 0651/98

Ψήφισμα σχετικά με το Τσαντ

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με το Τσαντ,

Α. λαμβάνοντας υπόψη τις σοβαρές παραβιάσεις των ανθρωπίνων δικαιωμάτων που σημειώνονται στο Τσαντ από τον Οκτώβριο του 1997 και οι οποίες έφτασαν στην κορύφωσή τους με τη σφαγή 100 άοπλων πολιτών στην περιφέρεια Logone τον Μάρτιο του 1998, καθώς και με εκτελέσεις, αυθαίρετες συλλήψεις και βασανιστήρια από τις δυνάμεις ασφαλείας του Τσαντ, σύμφωνα με καταγγελίες της Διεθνούς Αμνηστίας και οργανώσεων ανθρωπίνων δικαιωμάτων του Τσαντ,

Β. λαμβάνοντας υπόψη ότι ο κ. Yorongar, αντιπολιτευόμενος βουλευτής του Τσαντ, συνελήφθη στις 2 Ιουνίου 1998 κατηγορούμενος για δυσφήμηση,

Γ. καταθορυβημένο από τις πρόσφατες συλλήψεις των δημοσιογράφων Koumbo Synga και Polycarpe Togamessi,

Δ. λαμβάνοντας υπόψη ότι ο κ. Yorongar ήταν σθεναρός επικριτής του έργου άντλησης πετρελαίου και κατασκευής αγωγού στο Τσαντ και το Καμερούν, το οποίο έχει προγραμματιστεί από διεθνή κοινοπραξία και για το οποίο εκκρεμεί αίτηση ενίσχυσης από τη Διεθνή Τράπεζα[semigr ] ότι, ως όρος για την έγκριση έχει τεθεί η εκπόνηση μελέτης περιβαλλοντικών επιπτώσεων, η οποία αναμένεται πριν από το φθινόπωρο,

Ε. λαμβάνοντας υπόψη ότι η διεθνής κοινοπραξία έχει δηλώσει δημόσια ότι δεν πρόκειται να προχωρήσει στην εκτέλεση του έργου χωρίς τη συμμετοχή της Διεθνούς Τράπεζας,

ΣΤ. επισημαίνοντας την ευάλωτη θέση στην οποία βρίσκονται οι τοπικές κοινότητες της περιοχής την οποία καλύπτει το έργο, εξ αιτίας της εμμένουσας πολιτικής αστάθειας και των παραβιάσεων των ανθρωπίνων δικαιωμάτων[semigr ] επισημαίνοντας παράλληλα τη σημασία της περιοχής για τη γεωργία της χώρας[semigr ]

1. ζητεί επιμόνως από την Επιτροπή και τα κράτη μέλη να ασκήσουν πίεση στην κυβέρνηση του Τσαντ προκειμένου αυτή να σεβαστεί τα ανθρώπινα δικαιώματα και το κράτος δικαίου σε ολόκληρη τη χώρα και να αναστείλει αμέσως τις στρατιωτικές δραστηριότητες στον Νότο[semigr ]

2. ζητεί την άμεση απελευθέρωση του Ngarledji Yorongar, και καλεί την κυβέρνηση του Τσαντ να σεβαστεί τη δημοκρατική συζήτηση σχετικά με την κατάσταση στη χώρα και με το προγραμματιζόμενο πετρελαϊκό έργο στην περιφέρεια Doba[semigr ]

3. καλεί την κυβέρνηση του Τσαντ και τη διεθνή κοινοπραξία να προχωρήσουν στην εκτέλεση του πετρελαϊκού έργου μόνον σε περίπτωση θετικής αξιολόγησης της Διεθνούς Τράπεζας και να παράσχουν μεταξύ άλλων τις ακόλουθες εγγυήσεις:

- να βελτιώσουν τη διάδοση πληροφοριών στο κοινό σε σχέση με το πετρελαϊκό έργο[semigr ]

- προστασία των αυτόχθονων λαών και επαρκής αποζημίωση για τους εκτοπισμένους τοπικούς πληθυσμούς, με αυστηρό σεβασμό των ανθρωπίνων δικαιωμάτων[semigr ]

- αυστηρότατους κανόνες προστασίας του περιβάλλοντος, μεταξύ των οποίων σε σχέση με την πρόληψη διαφυγής πετρελαίου, τη χάραξη της διαδρομής του αγωγού, την ποιότητα του ατμοσφαιρικού αέρα, τον έλεγχο των ασθενειών και την πρόληψη των ατυχημάτων[semigr ]

- τοπική επανεπένδυση επαρκούς μεριδίου των εσόδων από το έργο[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, τις κυβερνήσεις των κρατών μελών, τις κυβερνήσεις και τα κοινοβούλια του Τσαντ και του Καμερούν, καθώς και στη Διεθνή Τράπεζα.